AIŠKINAMASIS RAŠTAS

Dėl Savivaldybės nekilnojamojo turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų „Vyturėlio“ vaikų lopšelis-darželis (toliau – Darželis) 2016 m. balandžio 13 d. raštu Nr. SD-32 „Dėl turto pripažinimo nereikalingu“ kreipėsi į Molėtų rajono savivaldybės administraciją ir nurodė, kad Darželio patikėjimo teise valdomas katilinės pastatas, esantis Molėtų r. sav., Čiulėnų sen., Levaniškių k., Darželio g. 6, nebereikalingas įstaigos funkcijoms vykdyti. Darželio direktoriaus 2016 m. balandžio 4 d. įsakymu Nr. V-18 „Dėl savivaldybės nekilnojamojo turto pripažinimo nereikalingu Molėtų „Vyturėlio“ vaikų lopšelio-darželio funkcijoms vykdyti“ minėtas katilinės pastatas pripažintas nereikalingu veiklai ir siūlo jį perduoti Molėtų rajono savivaldybės administracijai.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti juo Savivaldybei nuosavybės teise priklausantį ir šiuo metu Molėtų „Vyturėlio“ vaikų lopšelio-darželio patikėjimo teise valdomą katilinės pastatą, esantį Molėtų r. sav., Čiulėnų sen., Levaniškių k., Darželio g. 6.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamas turtas bus perduotas Molėtų rajono savivaldybės administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų „Vyturėlio“ vaikų lopšelis-darželis.